text: · يقلى البصل بملعقتين من زيت الزيتون حتى يطرى و يصفر . يضاف الثوم المهروس و يقلب حتى يصبح لونه أشقر مع ضرورة الانتباه أن لا يحترق .
text: #000005
text: · توضع البندورة و الفلفل الحرّ في حال استعماله في الخلاط و يمزج حتى يصبح ناعماً .
text: #000006
text: · تضاف البندورة على البصل و تترك الصلصة على النار حتى تتسبك .
text: #000007
text: · في هذه الأثناء يغمر العدس بالماء و ملعقة الزيت الباقية و يوضع على نار متوسطة , بعد أن يغلي تهدى النار و يغطى القدر و يترك حتى ينضج و يمتص الماء لمدة ساعة إلى ساعة و نصف .
text: #000008
text: · تضاف الصلصة المسبكة و الكمون بعد نصف ساعة من طبخ العدس و تترك حتى يكمل العدس نضجه .
text: #000009
text: · يهرس العدس بالخلاط العامودي حتى ينعم ثم يذاق للتأكد من ملحه و بهاراته و في هذه المرحلة يمكن اضافة القليل من عصير الليمون حسب الرغبة .
text: #000010
text: · يصب العدس في طبق التقديم و يزين الوجه بالكمون و الفليلفة الحمراء و زيت الزيتون و يقدم ساخناً أو فاتراً مع الخبز العربي أو خبز الصاج أو التميس .
text: #000011
text: يمكن استبدال البندورة بملعقة كبيرة من صلصة الطماطم . يوضع نصف كوب ماء مع ملعقة الصلصة على البصل المحّمر ثم يتابع اعداد الوصفة كالسابق .
text: #000012
text: يا سلام هيدي اول مرة بسمع انو العدس بيصير مدمس فكرة حلوة والله بس شكلو بالصورة بيشبه الحمص انشالله رح جربا عن قريب عندي سؤال منى عن الفول اليابس ما بعرف ليش لما اسلقوا بيستوي قلب الحبة والقشرة بتضل سميكة مع اني بنقع الفول بالبكينغ باودر قبل بيوم وبسلقوا بكربونات فصرت اكره الفول اليابس لا هالسبب
text: #000017
text: عجبتني كتير الوصفة من اسمها و صورتها و دخلت تحتى شوف المقادير و قريت المكونات لحتى وصلت على كلمة عدس احمر و قلت جات الحزينة تفرح مالقتلهاش مطرح
  اختي منى بينفع بالعدس البني او لا
text: #000020
text: توقعت و الله , و لماحضرتها و فطرت منها قلت يا ريتك جنبي و الا جارتي لحتى ناكل مع بعض او على الاقل اسكبلك شي طبق لدوقيها, يا ريت بقى لو يطوروا هل الايميلات المتخلفة و يصير فينا نبعت شي حقيقي فيها :zzz
text: #000027
text: بتعرفي دالو حتى لما بتاكلي عند الفوال بيطلع الفول اطيب الشي , حتى اطيب من لما منجيبه للبيت و احلى و اطيب الشي التصليح
  مع اني من دعاة النظافة و ما كتير بقبل اكل برة , بس الفوال و خصوصا الفوال ابو عبدو عندنا بحلب لا يعلى على فولاته
text: #000029
text: ريتو الف هنا و عافية على العدسات بالصحة يا رب على قلبك و قلب كل العيلة , بتعرفي انا متلك كتير بحب العدس و على رمضان من كتر ما بشرب شوربة بوصل للفطور ما بقى في محل لشي :roll
text: #000033
text: خليلي عينك ميوس على الفكرة و ببقى بورجيكي تطبيقي , و الدنيا عدس و حلوة بس نعرف ناكلها
text: #000035
text: الله يسلم ايديك منى رايح علي كتير آكلات طيبة لأن النت كان مقطوع عندي واليوم رجع حاسة حالي متل الضايعة بدونه
  حبيبة ألبي منى العدس المقصود هو المجروش يلي بنستعمله لشوربة العدس
text: #000036
text: يعطيكم الف عافيه على هالموقع الحلو والاكلات اللي بتشهي
  عندي سؤال صغير وهو انو بالصورة مو باين انو في بندورة انخلطت مع العدس يعني حتى ما في لون احمر بالمره كلو لون العدس الاصفر ! وين اختفت البندورة ؟؟
  وسؤالي التاني لاختي منى انا كان عندي صديقة شامية ومرة اكلت عندها فاصوليا خضرا كانت امها عاملتها بطنجرة الضغط وكانت حرة شوي ولليوم نفسي اعرف كيف بتنعمل ياريت تقوليلي كيف لانو نفسي فيها .. ويسلمو كتير على كل شي :zzz
text: #000039
text: البندورة الها اثر خفيف على اللون و هو رح يصر اصفر بس محمر , يمكن من الصورة مو كتير باين لان الشمس ضاربة في الطبق
text: #000041
text: يا ترى الفاصوليا الي قلتي عليها بزيت و الا بلحمة :zzz
text: #000042
text: الفاصوليا بتذكر انها بزيت زيتون لكن ما كان عليها مرقة وكانت حبتها صغيره وامها لصديقتي مو مقطعتها يعني الحبات صغار ومتل ما هم بالاضافة للطعم الحار شوي الظاهر فيها ، واكلناها تغميس بخبزة او بالشوكة مو مع رز يعني ، ان شاء الله تكوني عرفتيها ويسلمو سلف غلبتك معي :zzz
text: #000044
text: الوصفة الي عم تقولي عليها هيا الفاصوليا بزيت و هي طريقتي [URL=لتحضيرها[/URL]
  و ما دامك عم تقولي انها حرّة معناها الفليفلة الحمرة الناعمة الي استعملتها حرّة .
text: #000045
text: يا رب تجربيه و تكون على زووءك و على فكرة استعمال طنجرة الضغط مو اساسي للوصفة
text: #000046
text: اممممم يا منى أنا جوعانة بدون هالحديث الشهي :zzz
  و الله أطيب فول و حمص من القباني شهيتيني كتيييييييييييييير امممممممممممممممممم :zzz
  منوووش بدي أسألك أكيد صلصة الطماطم قصدك ماء البندورة؟؟؟
  و تاني سؤال أنا ما عندي خلاط عمودي بينفع بخلاط الكوكتيل؟؟؟؟
  و اذا ما فيها ازعاج منين بتنصحيني بشراء الخلاط و كم سعره تقريبا لأني امبارح لسه كنت عبفكر فيه لأني عملت عدس بحامض و خلطته بالخلاط و آخر سؤال بينفع نخلط العدس و ساخن بالخلاط العمودي؟؟؟
text: #000052
text: جايتك خيت , اشبك بصلتك محروقة :grin
  صلصة الطماطم بقصد فيها مية البندورة , بس موالحامضة الحلوة
text: #000054
text: بيصير بخلاط الكوكتيل اكيد .
text: #000055
text: :grin شايفة ريحة الحرق وصلت لعندك
text: #000058
text: تبعة البيت فيها حموضة كتير , و انا مو مجربتها فيها
text: #000060